PROJEKTS uz 24.07.2023.

vēlamais izskatīšanas datums IKSSK – 02.08.2023.

domes sēdē – 23.08.2023.

sagatavotājs un ziņotājs: L.Anspoka

PROTOKOLLĒMUMS

**Par grozījumiem Ādažu novada pašvaldības domes 2022. gada 3. maija protokollēmumā Nr.18 § 6 “Par pirmsskolas izglītības un bērnu uzraudzības pakalpojumu nodrošināšanu Ukrainas civiliedzīvotāju bērniem”**

Ādažu novada pašvaldības dome 2022. gada 3. maijā pieņēma lēmumu (protokols Nr. 18 § 6) “Par pirmsskolas izglītības un bērnu uzraudzības pakalpojumu nodrošināšanu Ukrainas civiliedzīvotāju bērniem”, cita starpā piešķirt līdzfinansējumu pirmsskolas izglītības apguvei pašvaldības noteiktajā kārtībā Izglītības iestāžu reģistrā reģistrētām privātajām pirmsskolas izglītības iestādēm Ādažu novada administratīvajā teritorijā par Ādažu novada administratīvajā teritorijā reģistrētajiem Ukrainas civiliedzīvotāju pirmsskolas vecuma bērniem ( *no pusotra līdz četru gadu vecumam 285 euro mēnesī, obligātās sagatavošanas pamatizglītības ieguvei vecumam 200 euro mēnesī*), kā arī apmaksāt priekšfinansējumu ēdināšanas izdevumiem Ukrainas civiliedzīvotāju bērniem pašvaldības un privātajās pirmsskolas izglītības iestādēs

Ņemt vērā, ka līdzfinansējumu privātām pirmsskolas izglītības iestādēm katru gadu nosaka atbilstoši 2015. gada 8. decembra Ministru kabineta noteikumiem Nr. 709 ”Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”, ir nepieciešams veikt grozījumu lēmumā, kā arī valsts vairāk nefinansē ēdināšanu pirmsskolas vecuma bērniem, jo Ukrainas civiliedzīvotāju atbalsta likuma 13.1 panta septītajā daļā ir noteikts atbalsts ēdināšanai tikai izglītojamajiem no 1.–4. klasei.

Minētajiem grozījumiem nav ietekmes uz pašvaldības budžetu.

Pamatojoties uz Pašvaldību likuma 4. panta pirmās daļas ceturto punktu, Ukrainas civiliedzīvotāju atbalsta likuma 13.1 panta septīto daļu, kā arī Izglītības, kultūras, sporta un sociālās komitejas 02.08.2023. atzinumu, Ādažu novada pašvaldības dome

**NOLEMJ:**

Izdarīt grozījumus Ādažu novada pašvaldības domes 2022. gada 3. maija protokollēmumā Nr. 18 § 6 “Par pirmsskolas izglītības un bērnu uzraudzības pakalpojumu nodrošināšanu Ukrainas civiliedzīvotāju bērniem”:

1. Izteikt 1. punktu šādā jaunā redakcijā:

**“1. Piešķirt līdzfinansējumu pirmsskolas izglītības apguvei pašvaldības noteiktajā kārtībā Izglītības iestāžu reģistrā reģistrētām privātajām pirmsskolas izglītības iestādēm Ādažu novada administratīvajā teritorijā par Ādažu novada administratīvajā teritorijā reģistrētajiem Ukrainas civiliedzīvotāju pirmsskolas vecuma bērniem atbilstoši līdzfinansējuma apmēram privātajām pirmskolas izglītības iestādēm, ko katru gadu nosaka ar atsevišķu domes lēmumu.”**

1. Svītrot 4. punktu.

Pašvaldības domes priekšsēdētāja K. Miķelsone

L. Anspoka, ligita.anspoka@adazi.lv

*Nosūtīt norakstus:*

IJN, GRN, FIN, pašvaldības un privātajiem PII - Bukovskasandra75@gmail.com, laiva.carnikava@gmail.com, martinsfe@inbox.lv, vaditaja.pasakuvalstiba@gmail.com, skola@abvs.lv